  Майя Бывальцева 3-тӥ гудырикошконэ Дэбес ёросын Дэбес – Увай сюресэз тупатъяны кутскизы. Со сярысь улосвыл тӧролэн но кивалтэтлэн пресс-службазы ивортэ. «Опорный план дорожной деятельности» элькун программая сюреслэсь ветлыны луонтэм 3 иськемзэ тупатъялозы. Ӧнерчиос сюреслэсь урдэсъёссэ юнматозы, пуксён интыосты выльысь лэсьтозы, сюрес пусъёс, сигнал юбоос, кенертонъёс пуктозы. Сюрес вылэ кык сӥен асфальт вӧлдозы. 2020-тӥ арын элькун программая 28 сюрес люкетъёсты выльдыны чакламын, оглом 131,5 иськем. Та дыре 11 люкетъёсын ужъёсты азьланьто, куатьсэ вуттӥзы ни. Тодэ вайытом, азьвылгес Глаз но Алнаш ёросъёсын гурт сюресъёсты тупатъян ужъёсты йылпумъязы. Тегъёс: Авто Дэбес Удмуртия сюресъёс гуртсюресъёс тупатъянужъёс  